CELEX: C2005/257/07
Language: fi
Date: 2005-10-15 00:00:00
Title: Asia C-316/05: Högsta domstolenin 9.8.2005 tekemällään päätöksellä esittämä ennakkoratkaisupyyntö asiassa Nokia Corporation vastaan Joacim Wärdell

15.10.2005   
            
            
               FI
            
            
               Euroopan unionin virallinen lehti
            
            
               C 257/4
            
         Högsta domstolenin 9.8.2005 tekemällään päätöksellä esittämä ennakkoratkaisupyyntö asiassa Nokia Corporation vastaan Joacim Wärdell
   (Asia C-316/05)
   (2005/C 257/07)
   Oikeudenkäyntikieli: ruotsi
   Högsta domstolen on pyytänyt 9.8.2005 tekemällään päätöksellä, joka on saapunut Euroopan yhteisöjen tuomioistuimeen 16.8.2005, yhteisöjen tuomioistuimelta ennakkoratkaisua asiassa Nokia Corporation vastaan Joacim Wärdell seuraaviin kysymyksiin:
   
               1.
            
            
               Onko erityisiä syitä koskeva edellytys yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94 (1) 98 artiklan 1 kohdan ensimmäisessä virkkeessä ymmärrettävä siten, että tuomioistuin, joka katsoo, että vastaaja on loukannut yhteisön tavaramerkkiä, voi muista olosuhteista riippumatta olla kieltämättä nimenomaisesti loukkauksen jatkamista, jos se katsoo, että loukkauksen jatkamisen vaara ei ole ilmeinen tai että se on muulla tavoin vain vähäinen?
            
         
               2.
            
            
               Onko erityisiä syitä koskeva edellytys yhteisön tavaramerkistä annetun asetuksen 98 artiklan 1 kohdan ensimmäisessä virkkeessä ymmärrettävä siten, että tuomioistuin, joka katsoo, että vastaaja on loukannut yhteisön tavaramerkkiä, voi myös siinä tapauksessa, että ensimmäisessä kysymyksessä tarkoitettua syytä olla kieltämättä loukkauksen jatkamista ei ole, olla määräämättä tällaista kieltoa sillä perusteella, että on selvää, että loukkauksen jatkaminen kuuluu kansallisessa lainsäädännössä säädetyn yleisen loukkauskiellon soveltamisalaan ja että vastaajalle voidaan määrätä rikosoikeudellinen seuraamus, jos loukkauksen jatkaminen tapahtuu tahallisesti tai törkeästä tuottamuksesta?
            
         
               3.
            
            
               Jos toiseen kysymykseen vastataan kieltävästi, onko tässä tapauksessa toteutettava erityistoimenpiteitä esimerkiksi yhdistämällä kieltoon uhkasakko, jotta varmistetaan, että kieltoa noudatetaan, vaikka on selvää, että loukkauksen jatkaminen kuuluu kansallisessa lainsäädännössä säädetyn yleisen loukkauskiellon soveltamisalaan ja että vastaajalle voidaan määrätä rikosoikeudellinen seuraamus, jos loukkauksen jatkaminen tapahtuu tahallisesti tai törkeästä tuottamuksesta?
            
         
               4.
            
            
               Jos kolmanteen kysymykseen vastataan myöntävästi, päteekö tämä myös siinä tapauksessa, että edellytyksiä tällaisen erityistoimenpiteen toteuttamiselle ei katsota olevan olemassa, kun on kyse vastaavasta kansallisen tavaramerkin loukkauksesta?
            
         
      (1)  EYVL L 11, 14.1.1994, s. 1.